ഉത്തര്പ്രദേശ് മുന്മുഖ്യമന്ത്രി കല്യാണ് സിംഗ് അന്തരിച്ചു, വിടവാങ്ങിയത് യു പിയില് ബി ജെ പിയെ അധികാരത്തിലെത്തിച്ച നേതാവ് ലക്നൗ: മുതിര്ന്ന ബി.ജെ.പി നേതാവും ഉത്തര്പ്രദേശ് മുന് മുഖ്യമന്ത്രിയുമായ കല്യാണ് സിംഗ് അന്തരിച്ചു. 89 വയസായിരുന്നു. ലക്നൗ സഞ്ജയ് ഗാന്ധി ഇന്സ്റ്റിറ്റ്യൂട്ട് ഒഫ് മെഡിക്കല് സയന്സിലായിരുന്നു അന്ത്യം. രക്തത്തിലെ അണുബാധയെയും ഓര്മ്മക്കുറവിനെയും തുടര്ന്ന് ജൂലായ് നാലിനാണ് അദ്ദേഹത്തെ ആശുപത്രിയില് പ്രവേശിപ്പിച്ചത്. രണ്ടുതവണ ഉത്തര്പ്രദേശ് മുഖ്യമന്ത്രിയായിരുന്നു. 2014ല് രാജസ്ഥാന് ഗവര്ണറായും പ്രവര്ത്തിച്ചു 1991ലാണ് കല്യാണ് സിംഗ് ആദ്യമായി ഉത്തര് പ്രദേശ് മുഖ്യമന്ത്രിപദത്തിലെത്തുന്നത്. 1992ല് ബാബറി മസ്ജിദ് തകര്ക്കപ്പെട്ട സമയത്ത് കല്യാണ് സിംഗ് ആയിരുന്നു മുഖ്യമന്ത്രി. ഇതിനു പിന്നാലെ രാജിവച്ച് ഒഴിഞ്ഞു . 1997ല് വീണ്ടും ഉത്തര്പ്രദേശ് മുഖ്യമന്ത്രിപദത്തിലെത്തി.1999ല് ബി.ജെ.പി വിട്ട കല്യാണ് സിംഗ് 2004ല് പാര്ട്ടിയില് തിരിച്ചെത്തി. 2004ല് ബുലന്ദേശ്വറില്നിന്ന് ബി.ജെ.പി ടിക്കറ്റില് ലോക്സഭയിലേക്ക് മത്സരിച്ച് വിജയിച്ചു. 2009ല് ലോക്സഭാ തിരഞ്ഞെടുപ്പിന് മുമ്ബ് വീണ്ടും പാര്ട്ടി വിട്ട സിംഗ് 2019 ലാണ് ബി.ജെ.പിയില് തിരിച്ചെത്തിയത്.